شەفەق نیوز/ وەزارەت پەروەردەی عراق، ئمڕوو پەنجشەممە، راگەیان تاقیکردنەوەیل پۆڵ سێ ناوەندی دویاخریا تا ئاگاداریگتر، دیاریکرد لە دویای دزەکردن، لیژنەی لێکۆڵینەوەی " وەپەلە" وازکریایە.
لە بەڵگەنامەیگ فەرمی ک "حوسین سەبری لامی"  بڕیکار وەزارەت پەروەردە ئەرا کاروبار تەکنیکی ئیمزای کردیە، سەرۆک لیژنەی وسانن تاقیکردنەوەیل ک ئاژانس شەفەق نیوز/ دەسی کەفتیە، لیژنەگە بڕیار دویاخستن تاقیکردنەوەیل سێ ناوەندی دا ئەرا ئاگاداریگتر و لیژنەی لێکۆڵینەوەی وەزاری  وە پەلەیگ پێکهاورد ئەرا لێکۆڵینەوە لە باوەتەگە و خەتاکارەیل وەگورەی یاسا.
